Rusia Akademio de Belartoj

Rusia Akademio de Belartoj () estas universitato de Rusio. Unu filio: La Ŝtata Akademia Instituto de pentrarto, skulpturo kaj arkitekturo nome de Ilja Repin funkcias en Sankt Peterburgo, la dua - La Ŝtata Akademia Instituto de Belartoj nome de Vasilij Surikov funkcias en Moskvo. Strukturo de la Akademio inkluzivas kelkajn ceterajn organizaĵojn (ekz. St.Peterburga Gisejo).

 Evoluado 
Ideon pri fondo de akademio de belartoj eldiris ankoraŭ caro Petro la Unua fine de la 17-a jarcento. Tamen nur la 6-an de novembro 1757, kiam reĝis imperiestrino Elizabeta aperis decido de la Senato de la Rusia Imperio pri ĝia establo. Estis akceptita iniciato de famaj rusoj - grafo Ivan Ŝuvalov kaj sciencisto Miĥail Lomonosov. I.a. ankaŭ laŭ ties iniciato estis establita antaŭe Moskva Universitato. Pro granda monofero de Ivan Ŝuvalov estis invititaj la eŭropaj profesoroj kaj luitaj necesaj ejoj por instruado. Ankaŭ la grafo donacis sian abundan kolekton de belartaĵoj.

Ekde 1764 ĝis 1788 laŭ ordono de imperiestrino Ekaterina la Dua oni konstruadis la palacon en Sankt Peterburgo por la akademio. La projekton faris kaj realigis Jean-Baptiste Vallin de La Mothe kaj Aleksander Kokorinov. Ankaŭ ili plibeligis la kajon de Neva rivero, kie situas la konstruaĵo.

Tie ĝi sukcese funkciadis ĝis 1917 kiel Imperiestra Akademio de Belartoj. Dum ekzistado de Sovetunio ĝi nomiĝis Akademio de Belartoj de USSR. Ekde 1992 ĝi nomiĝas Rusia Akademio de Belartoj.

 Kelkaj Diplomitoj 
 pentristoj 
 Aleksandr Ivanov
 Karl Brjulov
 Ilja Repin
 Bazilo Polenov
 Vasilij Surikov

 skulptistoj 
 Ivan Martos
 Vasilij Demut-Malinovskij
 Stepan Pimenov
 Ivan Prokofjev
 Mark Antokolskij

 arkitektoj 
 Andrej Voroniĥin
 Leon Benuis
 Konstantin Thon
 Ivan Fomin
 Vladimir Ŝĉuko

 Eksteraj ligiloj 
 http://www.rah.ru  oficiala ttt-ejo de la Akademio , 
 http://www.pencil.nm.ru  La Ŝtata Akademia Instituto de Belartoj nome de Vasilij Surikov en Moskvo , 
 http://www.rah.ru/content/ru/section-museum_activity.html Muzeoj de la Akademio 

Kategorio:Konstruaĵoj en Moskvo
Kategorio:Belartaj lernejoj en Moskvo
Kategorio:Malaperis en 1918
Kategorio:Naciaj akademioj